Predkladacia správa

Z bodu B.7. uznesenia vlády SR č. 715 k Správe o návrhu riešenia niektorých problémov decentralizácie verejnej správy vyplynula pre ministra vnútra úloha 
v spolupráci s podpredsedom vlády a ministrom hospodárstva, ministrom výstavby a regionálneho rozvoja predložiť na rokovanie vlády návrh zákona, ktorým sa mení a dopĺňa zákon č. 416/2001 Z. z. o prechode niektorých pôsobností z orgánov štátnej správy na obce a vyššie územné celky v znení neskorších predpisov – vypustenie ustanovení § 2 písm. k) a l) a § 3 písm. o) a p)
do 30. augusta 2004.
Uvedené ustanovenia sa týkajú cestovného ruchu a regionálneho rozvoja, pre ktoré sú odvetvovo príslušnými ústrednými orgánmi štátnej správy ministerstvo hospodárstva  a ministerstva výstavby a regionálneho rozvoja, s ktorými ministerstvo vnútra splnenie uvedenej úlohy prerokovalo a vyžiadalo si podklady.
Na základe stanovísk odvetvovo príslušných ministerstiev minister vnútra požadovaný návrh zákona predložiť nemôže, preto predkladá návrh na zrušenie úlohy z bodu B.7. uznesenia vlády č. 715/2004. 
Na základe vyhodnotenia pripomienkového konania sa správa predkladá na rokovanie vlády bez rozporov.
Materiál nemá finančný, ekonomický, environmentálny vplyv ani vplyv na zamestnanosť.